paragraph_text: Kitamat (Kitamaat), pleme Bella Bella Indijanaca s Douglas Channela na kanadskom toku Vancouver. Kitamati pripadaju užoj grupi Haisla i jezično porodici Wakashan. Sami sebe Kitamati zovu Haisla, a današnje pleme nastalo je miješanjem Kitamata i Kitlope plemena. rana populacija iznosila je možda oko 1,000 i za Kitamate i za Kitlope, ali su ih uništile razne bolesti. Broj Kitamata 1918. sveden je na manje od 300. uključujući Kitlope, da bi se počeo povećavati u drugoj polovici 20. stoljeća: 1,100 (1986); 1,364 (1996). Socijalni sistem Kitamata i Kitlopa temelji se na matrilinearnom klanu, a poznato ih je 8: Orao (Eagle), Dabar (Beaver), Gavran (Raven), Vrana (Crow), Kit-ubojica (Killer Whale), Losos (Salmon), Vuk (Wolf) i Žaba (Frog). Svaki se sastoji od većeg ili manjeg broja obitelji koje žive u jednoj ili više komunalnih kuća do 30 pojedinaca. Dva od ovih klanova su nestali to su Žaba i Vuk.